**СИСТЕМА ЗА ЗНАНИЯ И ИНОВАЦИИ В СЕЛСКОТО СТОПАНСТВО (AKIS)**

Системата за знания и иновации в селското стопанство (СЗИСС) в България обединява широк кръг от заинтересовани страни, взаимодействащи активно помежду си с цел повишаване на нивото на образованост и осведоменост на земеделските и горски стопани и отключване и развитие на потенциала за внедряване на иновации в практиката.

Основната цел на СЗИСС в България ще бъде **да се подобри връзката между науката, съветниците и бизнеса, като се улесни трансфера на научни знания в практиката**.

Развитието на СЗИСС в България трябва да бъде насочено по-конкретно към:

1. Разпространение на знанията и иновациите, които играят решаваща роля за подпомагане на земеделските стопани и селските общности за посрещане предизвикателствата в настоящия момент и в бъдеще;
2. Институциите, отговорни за политиката в областта на земеделието, фермерите, научните работници, съветниците, земеделските и браншовите асоциации и медиите, които да обединят своите усилия в подкрепа разработване на нови знания и иновативни решения в областта на земеделието;
3. Създаването на благоприятна среда за по-ефективното разпространение и внедряване на иновациите и за по-доброто използване на съществуващите знания за постигане целите на Общата селскостопанска политика;
4. Тясно сътрудничество с Европейското партньорство за иновации за селскостопанска продуктивност и устойчивост (ЕПИ-АГРИ) за подкрепа на интерактивни иновативни проекти на местно и транснационално ниво;
5. Стимулиране, разработване и развитие на иновативни проекти, особено в сферата на дигиталните технологии и разпространение, използване и възможно най-широко приложение на резултатите от тях.

# I. Основни участници в СЗИСС

|  |  |
| --- | --- |
| **Категория** | **Участници в СЗИСС** |
| **Публичен сектор** | МЗХГ (Координационно звено) |
| МЗХГ (Областни служби „Земеделие“ и общински подразделения) |
| Специализирани структури към МЗХГ |
| **Наука** | Селскостопанска академия (ССА) |
| Българска академия на науките (БАН) |
| Висши училища в областта на селското стопанство и ветеринарната медицина[[1]](#footnote-1) и свързаните с него други професионални направления от стопански и технически науки (аграрна икономика, екоикономика, селскостопански машини и др.) |
| **Съветнически услуги** | Национална служба за съвети в земеделието (НССЗ) |
| Съветници от частния сектор |
| **Образование и обучение** | Висши училища в сферата на селското стопанство, включително аграрна икономика, инженерни, ветеринарно-медицински и др. |
| Центрове за професионално обучение |
| Професионални гимназии |
| **Бизнес** | Земеделски стопани (вкл. групи/организации на производители) |
| Горски стопани |
| Предприятия в ХВП |
| **Други** | Звено за управление на ОСП мрежа |
| Мрежи/хъбове в областта на селското стопанство |
| Областно, регионално и национално представителни браншови организации за производство и преработка на селскостопански продукти |
| ЮЛНЦ |
| Медии |
| Доставчици на ресурси |

# II. Основни групи действия

Успешните действия за развитие и укрепване на СЗИСС, подобряване на нейното функциониране и взаимовръзките между участниците включват следните основни групи:

**1. Улесняване разработването и прилагане в практиката на иновации в т.ч. подобряване на интерактивните иновации, както и укрепване на връзките между научните изследвания и практиката**

От съществено значение за разработването и създаването на иновации е стимулирането и подпомагането на този процес, както и свободното споделяне на вече съществуващи знания по достъпен начин за всички участници в СЗИСС на национално и регионално ниво. Съществуващите знания може да се ползват като основа за създаване на иновации.

Стимулирането на интерактивните (системни) иновации е много важно, защото при тях процесът е „отдолу-нагоре“ и съответно те произтичат от практиката и от потребностите на земеделските и горските стопани и преработвателните предприятия. Те се генерират на база на добрите връзки и сътрудничеството между научните организации от една страна и земеделските и горските стопани, преработвателните предприятия и техните организации от друга страна. За улесняване на това сътрудничество важно значение играят и съветническите организации. Иновациите, създадени с интерактивен подход, често предоставят по-целенасочени решения, които са по-лесно приложими, тъй като процесът е благоприятен за ускоряване на въвеждането и приемането на новите идеи.

Стимулирането на процеса може да се осъществи чрез интервенцията за подкрепа за създаването на оперативни групи в рамките на Европейското партньорство за иновации (Чл. 77 Сътрудничество). По-подробна информация е представена в Раздел VI. Описание на начина, по който се предоставя подкрепа за иновации, както е посочено в член 115.

**2. Подпомагане на трансфера на знания и иновации, укрепване на всички съветнически услуги в селското стопанство и насърчаване на взаимната им връзка в рамките на СЗИСС**

От съществено значение за трансфера на знания и иновации от науката в практиката е лесното и свободното споделяне на знания по достъпен начин за всички участници в СЗИСС на национално и регионално ниво, като всички те трябва да бъдат ангажирани в този процес, за да може да се създаде добре структурирана и работеща иновационна система.

Насърчаване на съвместните действия, изграждане на уменията за споделяне и все по-ефективно сътрудничество е ключов елемент от успеха за прилагане на иновациите в практиката. Формалното сътрудничество ще прерасне в ефективно, когато всеки един участник, в зависимост от уменията и експертизата, ще е незаменим в разработката и внедряването на иновациите и прилагането на подходящи земеделски практики. Опитът до момента придобит чрез прилагането на ПРСР 2007 – 2013 г. и ПРСР 2014 – 2020 г., както и от ЕПИ-АГРИ показват, че успехът зависи най-много от активното сътрудничество между научните организации (ССА и университетите със специалности в областта на земеделието, горите, аграрната икономика, екоикономика, околна среда и селските райони), организациите, предоставящи съвети в областта на земеделието и селските райони (НССЗ и други) и браншовите и други неправителствени организации в областта на земеделието и околната среда.

**3. Създаване и поддържане на интерактивна онлайн** **информационна платформа с база данни за различните участници в СЗИСС, налични материали и връзки за иновации, научни разработки и други знания в областта на земеделието, горското стопанства и хранително-вкусовата промишленост**

За да се осигури възможност за взаимодействие и черпене на информация от единен източник ще бъде разработена Интерактивна онлайн информационна платформа.Платформата ще включва информация чрез регистрация за всички участници в СЗИСС и тяхната насоченост в дейности за трансфер на знания. Ще съдържа база данни и връзки за проекти с българско участие, финансирани по програма Хоризонт 2020 и Хоризонт Европа, както и по ЕПИ-АГРИ в т.ч. създадените платформи и бази данни по проекти NEFERTITI (FarmDemo мрежата) и i2Connect, демонстрационни проекти и др. Ще включва и информация (календар) за предстоящи събития за трансфер на знания и технологии в практиката. Ще включва и част за свързване на участници в СЗИСС по въпроси от взаимен интерес.

Платформата ще се ползва от земеделските съветници и консултанти основно като база данни и помощно средство за източник на нови контакти и свързаности за трансфер на знания към земеделските и горските стопани. От научните организации и другите иновативни участници за представяне и популяризиране на техни технологични разработки иновации. От фермерите за търсене на знания и материали от техен интерес и информация за събития, които ги интересуват. Освен това фермерите, които желая да бъдат включени като демонстрационни ферми, за да споделят своя опит и иновативни технологични решения с други фермери ще имат такава секция в платформата. Платформата ще предоставя възможност за интерактивни консултации и комуникация между отделните участници, в т.ч. чрез тематични форуми. НССЗ ще подпомага координационното звено при оперативното администриране и поддържане на платформата.

**4. Подкрепа за повишаване на знанията и информираността на земеделските и горските стопани чрез предоставяне на консултации и организиране на курсове за обучения и информационно-обучителни събития в т.ч. демонстрационни събития и събития за обмяна на опит в стопанства**

По отношение на семинарите и информационните събития, чрез Техническа помощ, ще бъде подкрепяно организирането и провеждането на съвместниинформационни срещи-семинари на НССЗ с университети, научни институти, научно-приложни организации, браншови и други институции, организации и експерти с цел трансфер на знания и иновации от науката към земеделските стопани. Лектори на събитията, освен експертите от НССЗ, ще бъдат учени и специалисти от научните институти на Селскостопанска академия (ССА), Висши учебни заведения с акредитирани специалности в сферата на селското и горското стопанство, аграрната икономика и екоикономика, и ветеринарната медицина, ЮЛНЦ в сферата на селското стопанство/горското стопанство, околната среда и дигиталните технологии, експерти от специализираните структури към МЗХГ, независими експерти и др.

За да се допринесе в по-голяма степен за повишаването на знанията и информираността на земеделските стопани се предвижда мобилните общински центрове, част от НССЗ, да изиграят основна роля в информирането и мобилизирането на земеделските стопани в малките, отдалечени населени места за възможностите, които предоставя Стратегическия план за реализиране на интерактивни иновации.

За да бъдат създадени условия зa ефективна иновативна екосистема е необходимо и укрепване на съществуващите земеделски съветнически услуги под формата на мобилни общински офиси, в които са включени мобилни екипи, осигуряващи възможност за съдействие на фермерите на терен със съвети, консултации, в т.ч. с различни измервателни уреди и др.

Национална служба за съвети в земеделието, посредством 28-те мобилни общински офиси и техните служители, ще участва активно в процеса за привличане на заинтересовани земеделски стопани, които търсят решение за преодоляване на проблеми от практиката в сътрудничество с науката. За да се мобилизират експертите в мобилните офиси за информиране на местните земеделски общности е предвидена интервенция, в обхвата на чл. 78 „Обмен на знания и разпространение на информация“, а именно „Консултантски услуги и укрепване на консултантския капацитет“.

По този начин, мобилните общински офиси ще спомогнат за ускоряване на потока от знания към земеделските стопани чрез преодоляване на пречките, свързани с достъпване на съответната информация, която ще бъде предоставяна на терен.

**5. Подкрепа на прехода към цифровизация в селското стопанство**

Земеделието и селските райони ще се променят значително чрез увеличаване използването на съвременните технологии, придружени от интелигентни устройства с автономно поведение и свързаност. Много фермери може да не са в състояние да бъдат в крак с новите технологии, следователно наличието на безпристрастни консултантски услуги с достатъчно цифрови познания и достъп до данните е много важно, с цел свеждане до минимум на цифровото разделение и по-добро използване на цифровите технологии. Бъдещата роля на консултантските услуги в селското стопанство следва да включва възможност за улесняване на внедряването на иновативните проекти в областта на цифровите технологии, както и подкрепа на фермерите да се ориентират в дигиталния свят.

Стратегия за цифровизация на земеделието и селските райони на Република България и Иновационната стратегия за интелигентна специализация 2021-2027 г. очертават необходимостта от повишаване на знанията и уменията на земеделските стопани за работа с цифровите технологии. Информация относно използването на дигитални технологии в практиката ще се осигури и чрез демонстрационни проекти, вкл. такива подкрепени чрез СПЗРСР 2023-2027 г.

**6. Подкрепа и съдействие за успешното изпълнение на проекти по програма „Хоризонт 2020“ и програма „Хоризонт Европа“**

Чрез СЗИСС ще се цели земеделските стопани и заинтересованите страни да бъдат запознати и с възможностите, които предоставя Хоризонт Европа, както и с успешни проекти, които са реализирани на територията на страната по Хоризонт 2020.

# III. Конкретни задачи и отговорности в рамките на СЗИСС

**Министерство на земеделието, храните и горите**

Като координационно звено, МЗХГ ще изпълнява организационни и координационни функции, спомагайки за провеждане на целенасочена информационна кампания, свързана с популяризиране на интервенциите, включени в стратегическия план, ще отговаря за плащания на дейности, подпомагани по линия на техническа помощ, свързани с трансфера на знания и иновации, организирани от участниците в СЗИСС, в т.ч. ще подпомага НССЗ при провеждане на информационни семинари, конференции, работни групи и др.

Координационното звено ще организира тематични работни групи, на които заинтересованите страни ще се включват в процеса на разработване на схеми и мерки от ОСП. Координационното звено в МЗХГ ще систематизира и поддържа информацията, която се създава и акумулира от СЗИСС посредством интерактивната онлайн информационна платформа.

В системата ще се публикува най-актуална информация относно ЕПИ, Хоризонт Европа и други инициативи и подходи, свързани с иновации. Ще бъде създаден регистър на физически лица – експерти участници в СЗИСС, който непрекъснато ще се актуализира, както и платформа, която да позволи набиране на участници и свързването на различни заинтересовани страни в процеса за разработване и внедряване на иновации. Ще се създаде график на информационните събития, предвидени за провеждане в рамките на СЗИСС, който ще се актуализира своевременно.

**Областни дирекции „Земеделие“ и териториалните им звена**

Те ще подпомагат съветническите организации в т.ч. областните и общинските офиси на НССЗ за разпространение на информация и привличане на земеделските стопани на областно и общинско ниво за участие в предстоящи информационни събития и мероприятия, свързани с изпълнение на стратегическия план, в т.ч. различни тематични семинари и уъркшопи. ОД „Земеделие“ ще са ангажирани и в рамките на обучителни курсове и демонстрационни дейности, участия в събития, организирани от НССЗ на регионално и областно ниво, както и ще предоставят на земеделските стопани съдействие във връзка с кандидатстване по отделни интервенции, включени в Стратегическия план и набиране на идеи за разработване на проекти с потенциал за иновации. Служителите на Областни дирекции „Земеделие“ също вземат участие в провежданите семинари, събития, обучения и демонстрации с цел придобиване на знания за интервенциите в Стратегическия план и повишаване на техния капацитет за по-ефективно обслужване на земеделските стопани и разпространение на знания и информация.

**Селскостопанска академия (ССА)**

ССАпосредством изградената мрежа от институти, центрове и опитни станции участва активно в информационни и дискусионни събития, организирани от страна на НССЗ и ОСП мрежа в рамките, на които предлага решения чрез научни способи, на проблеми, идентифицирани в практиката. Структурите на ССА са потенциален основен участник в оперативните групи в рамките на ЕПИ. ССА активно ще публикува научно приложните си разработки, както и ще участва в търсене на технологични решения за решаване на идентифицирани потребности на земеделските стопани.

Структурите на ССА ще подават своевременно информация относно най-актуални разработки, които могат да представляват интерес за земеделските и горски стопани, като тази информация ще бъде публикувана на интерактивната онлайн информационна платформа, поддържана от координационното звено. Учените, част от структурите на ССА, ще бъдат включени в регистъра на информационната платформа, където ще бъдат категоризирани според техните компетенции, опит и интереси.

**Национална служба за съвети в земеделието (НССЗ)**


НССЗ е и ще продължи да бъде основен доставчик на съветнически и консултантски услуги на областно и общинско ниво, в т.ч. по отношение на за изготвяне на проектни предложения по интервенции, предвидени в Стратегически план.


Като основна консултантска организация в страната НССЗ, при надграждане на капацитета на Службата чрез подмярка 2.2, в рамките на периода 2023-2027 г. организацията може да бъде определена като ключов актьор в СЗИСС, отговорен за организирането и провеждане на тематични работни групи, кръгли маси, конференции, семинари, уъркшопи и др. в рамките на които ще бъдат привличани земеделски стопани, представители на науката, обучаващи и браншови организации и др.

НССЗ активно ще работи за идентифициране на потребности на земеделските стопани от иновативни решения, както и ще съдейства за осъществяване на връзката между тях и научните звена.

Структурата на НССЗ обхваща 27 областни офиси и 28 областни мобилни общински офиси, обхващащи селските райони, в т.ч. планински труднодостъпни райони на страната (отбелязани в жълто във фигура № 1).

**Фигура № 1 Структура на НССЗ**

****



**Висши учебни заведения**

Техните функции в СЗИСС ще са насочени към разработване и създаване на иновации и предоставяне на обучения и консултации за земеделски и горски стопани. ВУЗ са основен инкубатор на нови знания чрез техните звена и специалисти, заети с проучване и развитие в областта на селското стопанство и ХВП, аграрната и екоикономика, и др. Те ще изпълняват функции по внедряване на иновации в земеделските стопанства и в тази връзка се явяват потенциален участник в оперативни групи в рамките на ЕПИ.

Като допустим бенефициент по интервенция „Професионално обучение и придобиване на умения“ (чл. 78 Обмен на знания и разпространение на информация), висшите училища ще имат възможност да предоставят съвети под формата на курсове и семинари за обучение на земеделски и горски стопани и заетите лица в техните стопанства, вкл. в областта на прилагане на цифровите технологии, аграрната икономика и екоикономика, и др.

**Професионални гимназии** **в областта на селското и горско стопанство**

Техните функции в СЗИСС са насочени към предоставяне на обучения и консултации за земеделски и горски стопани и заетите лица в техните стопанства. Професионалните гимназии също така ще имат възможност да предоставят демонстрации чрез интервенция „Професионално обучение и придобиване на умения“ (чл. 78 Обмен на знания и разпространение на информация). Преподаватели в гимназиите ще имат възможност да споделят опит и да предоставят съвети на земеделски стопани в рамките на информационни събития, организирани от НССЗ, на общинско и областно ниво.

**Юридически лица с нестопанска цел в областта на селското стопанство и горското стопанство и дигиталните технологии)**

Една от характерните особености на земеделския сектор в България, е развитието на множество неправителствени организации, специализирани в определени области и подсектори, в които оперират техните членове. През последните години, те са се наложили като специфичен канал за информационен обмен в две основни направления:

* разпространение на информация към техните членове за възможностите и изискванията за кандидатстване по схеми и мерки за подпомагане;
* обратна връзка към МЗХГ за основните нужди и проблеми, пред които земеделските производители са изправени в процеса на развитие на техните стопанства, както и при кандидатстване по схеми и мерки за подпомагане.

Голяма част от съответните ЮЛНЦ провеждат ежегодни семинари за техните членове, на които канят както представители от администрация, така и други участници в СЗИСС. Тези семинари са се наложи като естествен канал за разпространение на знания и информация, който може да бъде подпомогнат и надграден.

В тази група следва да бъдат присъединени и ЮЛНЦ в областта на информационните технологии. Те ще спомогнат за разпространение на информация за възможностите и предимствата на информационните технологии. С помощта на тези асоциации ще се насърчава изграждането на нови връзки между доставчици на информационни технологии и земеделски производители, както и намирането на нови възможности за приложение на информационните технологии в земеделския сектор, както и ще се адресират необходимостта от придобиване на дигитални умения на земеделските стопани.

**Центрове за професионално обучение**

Те ще изпълняват функции по повишаване на професионалната квалификация на предприемачите и заетите в селското стопанство за справяне с новите предизвикателства, като справяне с климатични промени, нови екологосъобразни производствени методи, дигитални технологии и иновации.ЦПО ще спомогнат за повишаване на образователното ниво на земеделските стопани чрез предоставяне на обучения за придобиване на професионална квалификация или квалификация по част от професия.

**Звено за управление на ОСП мрежа**

Звеното ще осъществява функции по създаване и заздравяване на връзките между земеделските стопани, браншовите асоциации, администрацията, НССЗ, ВУЗ, професионални гимназии обучаващи организации, изследователи и други участници в иновациите в областта на земеделието и развитието на селските райони на национално ниво.

Звеното за управление на ОСП мрежата ще насърчава взаимодействието между всички заинтересовани страни в процес на изграждане на знания и ще подпомага внедряване на иновациите. Тези функции ще се осъществяват чрез развита регионална структура на областно или общински ниво, която ще цели да обхване по-голяма част от земеделските стопани чрез изградените връзки на локално ниво и познаване на специфичните канали за разпространение на информация сред местните общности. Обменът на информация и знания ще се базира и на подхода „отдолу-нагоре“ чрез организиране на информационни събития и посещения на стопанства за споделяне на добри практики по заявка от участниците в ОСП мрежата.

**Медии**

Медиите ще бъдат информирани предварително за предстоящи информационни събития, демонстрационни дейности и др., организирани в рамките на СЗИСС, за да отразяват своевременно процеса на сътрудничество между отделните заинтересовани страни и възникването на нови идеи и зараждането на нови инициативи, като по този начин чрез различни информационни канали, дейностите в обхвата на СЗИСС ще достигат до още по-широк кръг от заинтересовани страни.

**Специализирани административни структури към МЗХГ**

Участието на експерти със специфични познания от Българска агенция по безопасност на храните (БАБХ), Изпълнителна агенция по горите (ИАГ), Изпълнителна агенция по борба с градушките (ИАБГ), Изпълнителна агенция по лозята и виното (ИАЛВ), Изпълнителна агенция по сортоизпитване, апробация и семеконтрол (ИАСАС), Център за оценка на риска по хранителната верига (ЦОРХВ) и Изпълнителна агенция по селекция и репродукция в животновъдството (ИАСРЖ) в информационни събития, провеждани в рамките на СЗИСС ще бъде възможно чрез тяхното включване в Информационната платформа, в случаите в които е необходимо да бъдат представяни съвети и консултации от експерти с познания в тези сфери, за да се преодолеят предварително пречки и неясноти, при разработването на проекти от страна на заинтересованите страни.

**Фигура № 2 Основни участници и взаимовръзки в рамките на СЗИСС**



**Таблица № 1 Функции и отговорности на основните участници в СЗИСС**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| № | Участници | Звена | Координационни функции | Разработване и създаване на иновации | Брокер на иновации | Трансфер на знания чрез: | | | | | Финансиране | | | |
| Предоставяне на съвети | Курсове | Семинари | Демонстрационни дейности | Други информационни събития | ЕЗФРСР | НБ | Друго публично финансиране | Частно финансиране |
| 1. | МЗХГ | Координационно звено | X |  |  |  |  |  |  | Х | Х |  |  |  |
| 2. | Национална служба за съвети в земеделието | Централно управление (София) | X |  | X | X | X | X | Х | Х | Х | Х |  |  |
| 27 областни офиса |
| 28 мобилни общински центъра |
| 3. | Селскостопанска академия | 25 научни института |  | Х | X | Х | Х | Х | Х | Х | Х | Х | Х |  |
| 13 опитни станции (НПЦ) |
| 4 научни центъра |
| Център за обучение |
| 4. | БАН | 42 автономни научни звена |  | Х |  | Х |  |  | Х |  |  | Х | Х |  |
| 5. | Съветници от частния сектор |  |  |  | Х | Х |  |  |  | Х | Х |  |  | Х |
| 6. | Областни дирекции „Земеделие“ | 28 областни дирекция, общински служби | X |  |  | Х |  |  |  | Х |  | Х |  |  |
| 7. | ЮЛНЦ (селско/горско стопанство и дигитални технологии) |  |  |  | Х | Х |  | X | X | Х | Х |  | Х |  |
| 8. | Обучаващи организации |  |  |  |  |  | Х | Х | Х |  | Х |  |  |  |
| 9. | ВУЗ |  |  | Х | Х | Х | Х | Х | Х | Х | Х | Х |  | Х |
| 10. | Професионални гимназии |  |  |  |  |  | Х | Х | Х |  | Х | Х |  |  |
| 11. | Звено за управление на ОСП мрежа |  |  |  |  |  |  |  |  | Х | Х |  |  |  |
| 12. | Специализирани структури (МЗХГ) |  |  |  |  |  |  |  |  | Х |  | Х |  |  |
| 13. | Хъбове/мрежи в областта на селско и горско стопанство |  |  |  | Х | Х |  | Х | Х |  |  |  | Х | Х |

# IV. Описание на начина, по който консултантските услуги, научните изследвания и мрежите за ОСП ще работят заедно в рамките на СЗИСС

Ще бъдат подкрепяни следните дейности за развитие и укрепване на връзка между участниците в СЗИСС:

* В рамките на Националната мрежа за ОСП ще бъде създадена специална тематична работна група за обсъждане и предлагане на действия и инициативи за укрепване на връзките и взаимодействието между съветниците, научните работници и звеното за управление на Националната мрежа за ОСП. Тематичната работна група ще провежда срещи през най-малко 6 месеца;
* Координационното звено на СЗИСС ще разработи модел на рамково споразумение за сътрудничество между научно-изследователските организации и съветническите служби. В модела ще бъдат включени и примерни дейности за сътрудничество. Координационното звено ще съдейства и за провеждане на ежегодни работни форуми (обикновено по време на земеделски изложения и други форуми), в които да участват представители на научно-изследователските организации и съветническите служби с цел провеждане на двустранни срещи между тях за обсъждане на сътрудничеството;
* Преди изготвянето си на ежегодния списък на планираните информационно-обучителни събития за подпомагане на трансфера на знания и технологии към земеделските стопани, НССЗ ще провежда консултации с научните институти, научно-приложни организации и други институции и експерти, които могат да подпомогнат този процес и да предложат подходящи теми за тези събития;
* Звеното за управление на Националната мрежа за ОСП ще разпространява и информация за предстоящи информационно-обучителни събития за подпомагане на трансфера на знания и технологии към земеделските стопани.

# V. Описание на организацията на всички съветници в съответствие с изискванията, посочени в член 15

Национална служба за съвети в земеделието, съветниците от частния сектор и другите организации, предоставящи съвети в областта на земеделието в рамките на СЗИСС, са един от основните източници на информация за вземане на решения на земеделските производители.

Ефективността и ефикасността на съветническите услуги могат да бъдат повишени най-добре чрез подобряване на техните връзки в рамките на СЗИСС и чрез по-широко споделяне на знания и иновативни приложения. Съветниците трябва да имат достъп до най-новите знания, като непрекъснато надграждат своите интерактивни и дигитални умения. Ролята им е важна за разпространяване на получените знания и резултати от проекти на своите клиенти и извън тях.

Всички съветници, в т.ч. публични и частни ще бъдат включени в описаната Информационната платформа, която съдържа база данни за различните участници в СЗИСС, налични материали и връзки за иновации, научни разработки и други знания в областта на земеделието, горското стопанства и хранително-вкусовата промишленост. За всеки един съветник в платформата ще е налична информация за неговото образование, професионален опит, специализация и областите, в които желае да предоставя съвети. За съветническите организации освен горепосочената информация за съветниците, работещи в нея, ще бъде включена и информация за самата организация – нейния опит и извършвани дейности.

Координационното звено за СЗИСС ще организира ежегодни информационно-обучителни събития за всички съветници (публични и частни) в различни области на земеделието – животновъдство, растениевъдство, аграрна икономика, климатични промени, опазване на околната среда и др. От страна на координационното звено за управление, ще бъда организирани и обучения за нови подходи и умения за предоставяне на съвети. Всички съветници и съветнически организации, получаващи финансова подкрепа по СПЗРЗСР 2023-2027 г. ще бъдат задължени да участват в обучения за подобряване на техните компетенции и знания.

# VI. Описание на начина, по който се предоставя подкрепа за иновации, както е посочено в член 115

За да се насърчат интерактивните иновации, въз основа на подход „отдолу-нагоре“, е необходимо да се предприемат действия за търсене и намиране на потенциални партньори, които да обменят активно знания и информация помежду си.

**Една от целите на укрепването на СЗИСС ще бъде** **улесняване разработването и създаването на иновации в т.ч. подобряване на интерактивните иновации, както и укрепване на връзките между научните изследвания и практиката**

От съществено значение за разработването и създаването на иновации е стимулирането и подпомагането на този процес, както и свободното споделяне на вече съществуващи знания по достъпен начин за всички участници в СЗИСС на национално и регионално ниво. Съществуващите знания може да се ползват като основа за създаване на иновации. Интервенцията „Подкрепа за оперативни групи в рамките на ЕПИ“ (чл. 77 Сътрудничество) предвижда възможност за сътрудничество между различни участници, които имат интерес и могат да допринесат за реализиране на проекти с потенциал за иновации в сферата на селското стопанство и хранително-вкусовата промишленост.

Интервенцията също така предвижда възможност за кандидатстване на два етапа, в това число първи етап, в рамките на който ще се предоставя подкрепа за проучване на приложимостта на иновативния проект в конкретни географски райони и стопанства, анализ на конкретните производствени методи във връзка с въвеждане на иновативното предложение в практиката и създаване на база данни.

През първи етап е допустимо да се подкрепят и дейности за стимулиране на интерес с цел избор на подходящи стопанства за прилагане на иновативното предложение и евентуално разширение на оперативната група.

Този процес ще бъде подпомогнат чрез провеждане на информационни събития на областно и общинско ниво, както и тематични събития, обединяващи по-голям брой заинтересовани страни, в рамките на които ще бъде осигурена възможност за формулиране на общи проблеми и търсене на решения от полза за по-голям брой земеделски стопани, които да обединят усилия в рамките на оперативни групи.

За да бъде осигурена възможност за трансфер на знания между представителите на науката и практиката и съветниците, като ключови участници в СЗИСС, чрез Интерактивната онлайн информационна платформа ще бъде създаден регистър на участници в СЗИСС, притежаващи познания и опит, които могат да бъдат от полза при реализирането на проектите с потенциал за иновации.

Регистърът в платформата ще съдържа информация за учени, преподаватели и експерти в различни сфери, които притежават необходимите познания, като съответните лица ще бъдат разпределени по подходящ начин в категории по теми, специфични направления, сектори и компетенции, така, че заинтересованите страни, желаещи да взаимодействат със съответните лица да намерят контактите им. По този начин чрез платформата ще бъде осигурена възможност за свързване на различни заинтересовани лица, със сходни познания, компетенции, проблеми и идеи. Регистърът ще се актуализира непрекъснато, като ще бъде създаден и подходящ механизъм за верифициране.

Регулярните тематични информационни събития, организирани от Национална мрежа за ОСП, в рамките на които ще бъдат привличани ключови участници в СЗИСС и заинтересовани земеделски стопани със зараждащи се иновативни идеи също ще бъдат добра предпоставка за улесняване на разработването на иновации.

По този начин, прилагайки териториален и тематичен подход за разпространение на знания и информация, ще се постигне увереност, че възможностите, които предоставя Стратегическия план, ще достигне до възможно най-широк кръг от заинтересовани страни, за да се отключи в максимална степен потенциала за внедряване на иновации в практиката и да се отсеят идеите, които имат най-голям потенциал за успех.

1. Съгласно класификатора за областите на висше образование и професионални направления. „Селското стопанство и ветеринарната медицина“ е една област. ПОСТАНОВЛЕНИЕ№ 125 ОТ 24 ЮНИ 2002Г. ЗА УТВЪРЖДАВАНЕ КЛАСИФИКАТОР НА ОБЛАСТИТЕ НА ВИСШЕ ОБРАЗОВАНИЕ И ПРОФЕСИОНАЛНИТЕ НАПРАВЛЕНИЯ [↑](#footnote-ref-1)